APSTIPRINU

Latvijas Lauksaimniecības universitātes

Sporta centra direktors\_\_\_\_\_\_\_\_\_\_\_\_\_\_J.Vītols

Jelgavā, 2014.gada\_\_\_\_.\_\_\_\_\_\_\_\_\_\_\_

Latvijas Lauksaimniecības universitātes (LLU)

**Sporta centra kārtības noteikumi apmeklētājiem**

***Vispārīgie noteikumi***

**1.** Sporta centrs, Jelgavā, Raiņa ielā 1, reģ.Nr. 90000041898, ir Latvijas Lauksaimniecības universitātes (turpmāk – Sporta centrs) īpašums.

**2.** Sporta centra kārtības noteikumi apmeklētājiem nosaka kārtību, kādā apmeklētājam tiek sniegti pakalpojumi, nosaka drošības, higiēnas un citas prasības, kas jāievēro apmeklētājiem, kā arī Sporta centra tiesības, pienākumus un atbildības ierobežojumus.

**3.** Sporta centra kārtības noteikumi ir izstrādāti, lai nodrošinātu patīkamu apmeklējumu, katra apmeklētāja labu noskaņojumu, un izvairītos no nepatīkamiem pārpratumiem, traumām un zaudējumiem.

**4.** Sporta centra izmantošana prasa personas fizisku piepūli un aktivitāti. Lai izvairītos no kaitējuma nodarīšanas savai veselībai, pirms Sporta centra apmeklējuma, apmeklētājam ir jāizvērtē savas fiziskās spējas un peldēšanas prasme.

**5.** Sporta centra apmeklētājs personīgi atbild par savu veselības stāvokli un drošības noteikumu ievērošanu. Par bērna veselības stāvokli un drošību atbild bērna vecāki vai pieaugušie, kuriem bērns ir uzticēts. Par gūtajām traumām administrācija neatbild.

**6.** Ja apmeklētājs cieš zaudējumus vai nodara zaudējumus trešajām personām šo noteikumu neievērošanas dēļ, vai arī ignorējot Sporta centra darbinieka norādījumus, Sporta centrs atbildību nenes.

**7.** Sporta centra kārtības noteikumus ievēro visi apmeklētāji neatkarīgi no vecuma. Pirms Sporta centra pakalpojumu izmantošanas, katrs apmeklētājs iepazīstas ar kārtības noteikumiem.  Apmeklējuma apmaksa apliecina, ka apmeklētājs ir iepazinies ar šiem noteikumiem un apņemas tos ievērot. Ieejas biļete (kases čeks) jāsaglabā līdz nodarbību beigām.

**8.** Sporta centrs saskaņā ar Fizisko personu datu aizsardzības likumu veic personas datu apstrādi. Lai aizsargātu apmeklētāju dzīvību, veselību un tiesības uz īpašumu Sporta centra teritorijā notiek videonovērošana.

***Sporta centra apmeklētājiem:***

1. Nepiesārņot un nepiegružot Sporta centra telpas un saudzīgi izturēties pret Sporta centra inventāru.
2. Darīt zināmu administrācijai par notiekošām nekārtībām Sporta centrā.
3. Sadarboties ārkārtēju situāciju likvidēšanā un nekārtību novēršanā.
4. Ugunsgrēka gadījumā pamest Sporta centru un netraucēt cilvēku evakuāciju.
5. Bērni līdz 14 gadu vecumam Sporta centru var apmeklēt tikai vecāku vai pieaugušo klātbūtnē un atrodas šo personu stingrā uzraudzībā. Pieaugušajam jābūt vismaz 18 gadus vecam un jāuzņemas atbildība par viņam uzticēto bērnu veselības stāvokli, uzvedību, kā arī šo noteikumu ievērošanu.
6. Bērni no 14 gadu vecuma Sporta centru var apmeklēt bez vecāku un pieaugušo klātbūtnes un pavadības, saglabājoties vecāku rūpēm par bērnu, atbildībai par bērna veselības stāvokli, uzvedību, kā arī šo noteikumu ievērošanu.
7. Grupu vadītāji uzņemas atbildību par visiem grupas dalībniekiem saskaņā ar šiem noteikumiem.
8. Sporta centra noslogotības dēļ Sporta centra administrācija ir tiesīga pārtraukt apmeklētāju ielaišanu uz laiku, kamēr atbrīvojas vietas vai beidzas LLU organizētie sporta pasākumi.
9. Apmeklētāji netiek ielaisti Sporta centra bāzēs 30 minūtes pirms slēgšanas.
10. Sporta centra peldbaseina un sporta zāļu telpās atļauts ieiet tīros maiņas apavos, atstājot virsdrēbes un ielas apavus garderobē. Par ģērbtuvēs atstātās naudas, dokumentu un vērtslietu zudumu Sporta centra darbinieki atbildību nenes.
11. Sporta centra apmeklējums var tikt liegts jebkurai personai, kuras apmeklējums var apdraudēt kārtību, drošību un Sporta centra higiēnisko stāvokli un/vai kuras uzvedība ir pretrunā ar morāles vai sabiedrībā pieņemtiem uzvedības noteikumiem.
12. Atbildīgie Sporta centra darbinieki ir tiesīgi dot norādījumus attiecībā uz šo noteikumu ievērošanu, savukārt apmeklētājiem šie norādījumi ir jāievēro. Par kārtības noteikumu neievērošanu administrācijai ir tiesības apmeklētāju atstādināt no apmeklējuma, neveicot kompensāciju par samaksāto pakalpojumu.

***Sporta centrā a i z l i e g t s:***

1. Ienākt ar dzīvniekiem.
2. Bojāt Sporta centra vai apmeklētāju īpašumu.
3. Staigāt ar ielas apaviem sporta zālēs un baseina telpās un ģērbtuvēs.
4. Ieslēgt vai izslēgt jebkādus mehānismus vai ierīces (tajā skaitā elektriskās) bez administrācijas ziņas.
5. Atrasties nepiederošās vietās (motortelpās, elektrosadales telpās u.c.).
6. Smēķēt, ienest un lietot alkoholiskos dzērienus, narkotikas un toksiskās vielas.
7. Ienest šaujamieročus, sprāgstvielas, ķīmiskas vai viegli uzliesmojošas vielas.
8. Uzvesties nepieklājīgi un aizskaroši.
9. Veikt jebkādas prettiesiskas darbības (vardarbība, aģitācija u.c.).
10. Nesaskaņojot ar administrāciju, patvaļīgi izvietot pasākumu afišas, reklāmas, sludinājumus u.c. ar Sporta centra darbību nesaistītu informāciju.

***Sporta centra PELDBASEINA apmeklētājiem:***

1. Peldbaseina telpās atļauts staigāt tikai tīros maiņas apavos.
2. Virsdrēbes un ielas apavi jāatstāj virsdrēbju garderobē, pretī saņemot numuriņu.
3. Apmeklējot peldbaseina nodarbības nepieciešami personīgie mazgāšanas piederumi, dvielis, peldkostīms vai peldbikses.
4. Nodarbību laikā ar cieņu jāizturas vienam pret otru un jāievēro drošības noteikumi, instruktoru un pasniedzēju norādījumi.
5. Pēc peldbaseina darbinieka pieprasījuma, jāuzrāda personu apliecinošs dokuments vai apliecība, kas apliecina, ka apmeklētājs ir tiesīgs izmantot kādu atlaidi.
6. Peldbaseinā drīkst uzturēties peldčībās vai basām kājām, peldbiksēs, peldkostīmos vai arī pludmales tērpā.
7. Pirms ieiešanas peldbaseinā obligāti jānomazgājas dušā.
8. Dušā jāmazgājas bez peldkostīma vai peldbiksēm un dušā var uzturēties ne ilgāk par 15 minūtēm.
9. Pārģērbšanās un atkailināšanās atļauta tikai tam paredzētās vietās – ģērbtuves dušu telpā.
10. Personas, kuras nokavē paredzētās nodarbības vairāk par 15 minūtēm, peldbaseinā netiek ielaistas.
11. Par atslēgas nozaudēšanu vai apzinātu inventāra bojāšanu, administrācija ir tiesīga iekasēt kompensāciju par nodarītajiem zaudējumiem.
12. Lietojot matu fēnu, jāpārliecinās par tā esamību darba kārtībā.
13. Jāatbild par visiem radītajiem kaitējumiem, zaudējumiem, kas nodarīti Sporta centram vai trešajām personām.
14. Bērniem līdz 10 gadu vecumam atrodoties ūdeni, vismaz vienam viņu pavadošajam pieaugušajam visu laiku ir jāatrodas līdzās bērnam rokas stiepiena attālumā. Šī prasība attiecas arī uz bērnu grupām.
15. Ģērbtuves skapīšus drīkst izmantot tikai apmeklējuma laikā. Pēc apmeklējuma skapīši tiek atvērti un atbrīvoti no tajos esošajām mantām.
16. Katrs peldbaseina apmeklētājs personīgi atbild par savu veselības stāvokli un drošību peldbaseinā. Par bērna veselības stāvokli un drošību atbild bērna vecāki vai pieaugušie, kuriem bērns ir uzticēts.

***Sporta centra peldbaseinā a i z l i e g t s:***

1. Apmeklēt peldbaseinu alkoholisko dzērienu, narkotisko, toksisko vai psihotropo vielu reibumā.
2. Bez medicīnas darbinieka atļaujas apmeklētājiem nav atļauts izmantot peldbaseinu ar jebkurām ādas, hroniskām vai iedzimtām slimībām, konjuktivītu, vai citām lipīgām slimībām, vaļējām brūcēm, pārsējiem, redzamām matu vai nagu slimību pazīmēm vai citām saslimšanām, kas apdraud paša apmeklētāja vai var apdraudēt citu apmeklētāju dzīvību un veselību, kā arī personām ar sliktu veselības stāvokli (sirds asinsvadu slimības, iesnas, galvas traumas, u.c.).
3. Ienest peldbaseina telpās stikla un citus plīstošus traukus, jeb priekšmetus, lielas somas un ielas apavus, kā arī ēdienu. Sods līdz EUR 30.
4. Lekt ūdenī no baseina sānu un galu malām, izņemot starta malu vai lekt no tramplīniem bez instruktora atļaujas.
5. Sēdēt uz celiņus apzīmējošām trosēm.
6. Kliegt, svilpt un nevajadzīgi saukt pēc palīdzības vai citādi maldināt instruktorus, skriet (var gūt traumu, paslīdot), grūst citus apmeklētājus.
7. Spļaut uz grīdas un ūdenī, kārtot dabiskā vajadzības ārpus tualetēm. Sods par šī aizlieguma neievērošanu, kā arī par bērnu čurināšanu ārpus tualetes EUR 10.
8. Personām, kuras neprot peldēt, uzturēties peldbaseinā bez „uzročiem” vai peldvestēm.
9. Atstāt bērnus līdz 14 gadu vecumam bez pieaugušo uzraudzības.
10. Ienākt, iekļūt telpās, kas ir paredzētas tikai Sporta centra darbiniekiem.
11. Individuālām cilvēku grupām - izmantot noteiktu baseina daļu tādā veidā, ka citi apmeklētāji tiek ierobežoti vai kavēti lietot šo daļu.
12. Lietot ēdienus un dzērienus ģērbtuvēs.
13. Lietot datorus, fotoaparātus, video kameras un ierīces, kas tos satur, peldbaseina telpās, ģērbtuvēs, dušās.
14. Košļāt košļājamo gumiju.
15. Nirt, ilgstoši atrasties zem ūdens.
16. Ģērbtuves izmantot jebkurām citām darbībām, kas nav saistītas ar pārģērbšanos, piemēram, drēbju mazgāšana, matu krāsošana.

***Sporta centra spēļu, trenažieru un vingrošanas zāļu apmeklētājiem:***

1. Katrs sporta zāles apmeklētājs ir atbildīgs par savu veselības stāvokli un drošību.
2. Nodarbību laikā ar cieņu jāizturas vienam pret otru un jāievēro drošības pasākumi un trenera vai pasniedzēja norādījumi.
3. Sporta zālēs atļauts staigāt tikai tīros, piemērotos sporta apavos.
4. Piedalīties nodarbībās drīkst tikai sporta tērpos.
5. Lai novērstu drūzmēšanos, sporta zāles ģērbtuvē vēlams ierasties ne agrāk par 15 minūtēm pirms nodarbību sākuma.
6. Pirms nodarbībām grupas pārstāvim izsniedz ģērbtuves atslēgas, kuras pēc nodarbībām ir jāatdod garderobes administratoram.
7. Nav ieteicams nodarbību laikā valkāt dažādus aksesuārus (ķēdītes, auskarus, gredzenus, piespraudes un tml.).
8. Pēc nodarbībām uzturēties dušās ne ilgāk par 15 minūtēm.
9. Saudzīgi izturēties pret sporta zāļu inventāru. Par apzinātu inventāra bojāšanu administrācija ir tiesīga iekasēt kompensāciju par nodarītajiem zaudējumiem.
10. Par ģērbtuvēs atstāto naudu, vērtslietām un dokumentiem administrācija neatbild.

***Sporta centra spēļu, trenažieru un vingrošanas zāļu apmeklētājiem*  *a* *i z l i e g t s:***

1. Iesākt nodarbības bez pasniedzēja, trenera vai instruktora klātbūtnes.
2. Pielietot agresīvas darbības sporta nodarbībās un pasākumos.
3. Apzināti bojāt sporta inventāru.
4. Raustīt basketbola grozu tīklus vai karāties uz tiem. Kategoriski aizliegts karāties uz basketbola grozu stīpām, kuras nav aprīkotas ar atsperu mehānismu
5. Apzināti mest vai sist bumbu, vai citus priekšmetus pret logiem, durvīm, prožektoriem (lampām), elektrosadales kastēm un citām šim nolūkam neparedzētām vietām.
6. Ierasties uz nodarbībām alkoholisko dzērienu, narkotisko, toksisko vai psihotropo vielu reibumā, kā arī Sporta bāžu telpās lietot alkoholiskos dzērienus.
7. Ienest telpās stikla un citus plīstošus traukus vai priekšmetus.